Návrh

 Komuniké

	Vláda Slovenskej republiky na svojom zasadnutí dňa ... 2004 prerokovala a schválila návrh zákona, ktorým sa mení a dopĺňa zákon č. 566/2001 Z. z. o cenných papieroch a investičných službách a o zmene a doplnení niektorých zákonov (zákon o cenných papieroch) v znení neskorších predpisov a o zmene a doplnení niektorých zákonov 

  	Navrhovaná právna úprava má za cieľ dosiahnutie plnej kompatibility so smernicou EÚ č. 2003/6/ES o obchodovaní s  využitím  dôverných informácií a o manipulácii s trhom (zneužívanie trhu), smernicou EÚ č. 2003/124/ES z 22.decembra 2003 implementujúcej smernicu 2003/6/ES Európskeho parlamentu a Rady o definovaní a zverejňovaní dôverných informácií a o definovaní manipulácie s trhom, smernicou EÚ č. 2003/125/ES z 22.decembra 2003 implementujúcej smernicu 2003/6/ES Európskeho parlamentu a Rady o objektívnom prezentovaní investičných odporúčaní a o zverejňovaní konfliktov záujmov a smernicou EÚ č. 2002/87/ES zo 16.decembra 2002 o doplňujúcom dohľade nad úverovými ústavmi, poisťovňami a investičnými firmami vo finančnom konglomeráte. Zároveň cieľom právnej úpravy je aj čiastočná implementácia smernice č. 2002/47/ES o  dohodách o finančných zárukách.